open-index/open-wikipedia-markdown huggingface dataset:
Καντόνια της Κόστα Ρίκα

thumb|right|250px|Τα 81 καντόνια της Κόστα Ρίκα

Οι επαρχίες της **[[Κόστα Ρίκα]]** υποδιαιρούνται σε συνολικά 81 **[[καντόνι]]α**.

## [[Επαρχία Αλαχουέλα]]
* Αλαχουέλα
* Αλφάρο Ρουίς
* Ατένας 
* Βαλβέρδε Βέγα 
* Γκουατούσο 
* Γκρέσια 
* Λος Τσίλες 
* Ναράνχο
* Οροτίνα
* Ουπάλα 
* Παλμάρες 
* Ποάς 
* Σαν Κάρλος
* Σαν Ματέο
* Σαν Ραμόν

## [[Επαρχία Γκουανακάστε]]
* Αμπανγκάρες 
* Κάνιας
* Καρρίγιο
* Λα Κρους 
* Σάντα Κρους 
* Λιβερία
* Μπαγάσες 
* Νανταγιούρε 
* Νικόγια
* Τιλαράν 
* Οχάντσα 

## [[Επαρχία Ερέδια]]
* Ερέδια
* Σαν Χοσέ δε λα Μοντάνια δε Μπάρβα
* Μπελέν 
* Σαν Ισίδρο 
* Σαν Πάμπλο 
* Σαν Ραφαέλ 
* Σάντα Μπάρμπαρα 
* Σάντο Ντομίνγκο 
* Σαραπικί 
* Φλόρες 

## [[Επαρχία Καρτάγο]]
* Αλβαράδο
* Ελ Γκουάρκο 
* Καρτάγο
* Λα Ουνιόν
* Ορεαμούνο
* Παραΐσο
* Τουρριάλμπα
* Χιμένες

## [[Επαρχία Λιμόν]]
* Γκουάσιμο 
* Λιμόν
* Ματίνα 
* Ποκοσί 
* Σικίρρες
* Ταλαμάνκα

## [[Επαρχία Πουνταρένας]]
* Αγκίρρε 
* Γκαραμπίτο 
* Γκολφίτο 
* Εσπάρσα 
* Κορρεδόρες 
* Κότο Μπρους 
* Μόντες δε Όρο 
* Μπουένος Άιρες
* Όσα 
* Παρρίτα 
* Πουνταρένας

## [[Επαρχία Σαν Χοσέ]]
* Σαν Χοσέ
* Εσκασού
* Ντεσαμπαράδος
* Πουρισκάλ
* Ταρρασού
* Ασερρί
* Μόρα
* Γκοϊκοετσέα
* Σάντα Άνα
* Αλαχουελίτα
* Βάσκες δε Κορονάδο
* Ακόστα
* Τιμπάς
* Μοράβια
* Μόντες δε Όκα
* Τουρρουμπάρες
* Ντότα
* Κουρριδαμπάτ
* Πέρες Σελεντόν
* Λεόν Κορτές

## Δείτε επίσης
* Επαρχίες της Κόστα Ρίκα

Κατηγορία:Γεωγραφία της Κόστα Ρίκα
Αρμόνιος

Ο **Αρμόνιος** ήταν Συριακής καταγωγής μουσικός που έζησε στα τέλη του 2ου αιώνα και στις αρχές του 3ου αιώνα  μ.Χ. 

## Βίος
Πληροφορίες για τη ζωή και τη δράση του **Αρμονίου** δεν έχουμε. Ήταν γιος του γνωστικού Βαρδεσάνη. Ελληνοθρεμένος ο ίδιος, ανέλαβε να μελοποιήσει τους *Ψαλμούς* που είχε συντάξει ο πατέρας του. Τα μέτρα και τη μελωδία των συνθέσεών του χρησιμοποίησε ο Εφραίμ ο Σύρος
Με αυτόν αρχίζει η εκκλησιαστική συριακή ποίηση.

## Πηγές
* Παναγιώτης Χρήστου, *Ελληνική Πατρολογία*, τόμ. Β΄, εκδ. Κυρομάνος, Θεσσαλονίκη 2005, σελ. 74 
* Στυλιανός Παπαδόπουλος, *Πατρολογία*, τόμ. Α΄, εκδ. Παρουσία, Αθήνα 1997, σελ. 334

Κατηγορία:Σύροι υμνογράφοι
Επαρχίες της Ρουάντα

Η **[[Ρουάντα]]** από την 1η Ιανουαρίου του 2006  διαιρείται σε 5 επαρχίες, οι οποίες υποδιαιρούνται σε 30 δήμους.

## Δείτε επίσης
* Δήμοι της Ρουάντα
* Κοινότητες της Ρουάντα
Πύλη της Άμμου

Η **πύλη της Άμμου**, γνωστή και ως **Σαμπιονάρα** ή Κουμ Καπί, είναι η Βορειοανατολική και η μόνη που σώζεται μέχρι σήμερα από τις τρεις πύλες του δεύτερου (εξωτερικού) βενετσιάνικου τείχους των Χανίων, το οποίο άρχισε να οικοδομείται στις αρχές του 16ου αιώνα και τελείωσε το 1590. Ονομάστηκε από τους Ενετούς Sabionera (Πύλη της Άμμου) λόγω της αμμώδους παραλίας που υπήρχε εκεί. Η πύλη έκλεινε με μία επιβλητική καστρόπορτα κατασκευασμένη από χονδρό ξύλο και σιδερένια επένδυση.

Η Σαμπιονάρα καταστράφηκε το 1645 κατά την πολιορκία της πόλης των Χανίων από τους Τούρκους οι οποίοι αργότερα φρόντισαν να την ξαναχτίσουν αλλά με μικρότερες διαστάσεις για να προστατεύεται ευκολότερα από εχθρικές επιδρομές, την ονόμασαν δε Κουμ Καπί (Kum-Kapisi) που στα Τουρκικά και πάλι σημαίνει «Πύλη της Άμμου».
Με το όνομα «Κουμ Καπί» είναι γνωστή στις μέρες μας όλη η ευρύτερη περιοχή, που στεγάζει σημαντικό μέρος της νυχτερινής ζωής της πόλης.

Ο προμαχώνας δίπλα στον οποίο βρίσκεται η πύλη φέρει το όνομα του Ενετού Mocenigo και είναι χτισμένος μέσα στη θάλασσα, τη νότια δε πλευρά του κοσμεί έμβλημα με το λιοντάρι του Αγίου Μάρκου, οικόσημα και τη χρονολογία 1591.

Νότια της πύλης βρίσκονται τα λείψανα του επιπρομαχώνα Σαμπιονάρα ο οποίος καταστράφηκε από τους βομβαρδισμούς κατά το δεύτερο παγκόσμιο πόλεμο.

## Πηγές
* Γιάννης Τσίβης: *Χανιά 1252-1940*, εκδ. Γνώση, 1993.

Κατηγορία:Κτίρια και κατασκευές στα Χανιά
Αμμου
Κοινωνικός Σύνδεσμος

Ο **Κοινωνικός Σύνδεσμος** ήταν ελληνική πολιτική κίνηση, που τοποθετείται πολιτικά στο χώρο του κέντρου.

## Ιστορικό
Ο Κοινωνικός Σύνδεσμος ιδρύθηκε στις 25 Οκτωβρίου 2011 από τον πρώην βουλευτή του ΠΑΣΟΚ, Γιώργο Φλωρίδη και άλλες προσωπικότητες του επιχειρηματικού, ιατρικού, επιστημονικού και οικονομικού χώρου. Διοικείται από εννεαμελή Συντονιστική Ομάδα.

Μετά τις εκλογές του Ιουνίου 2012 και το σχηματισμό της Κυβέρνησης Σαμαρά, ο Γιάννης Στουρνάρας, στέλεχος του κόμματος, επιλέχθηκε από τον Αντώνη Σαμαρά για τη θέση του Υπουργού Οικονομικών.

Στις εκλογές του Ιανουαρίου 2015, συνεργάστηκε με το Πανελλήνιο Σοσιαλιστικό Κίνημα, με το Γιώργο Φλωρίδη να τίθεται επικεφαλής του ψηφοδελτίου Επικρατείας του ΠΑΣΟΚ. Τα χαμηλά ποσοστά δεν επέτρεψαν την εκλογή βουλευτή Επικρατείας, και ο Γιώργος Φλωρίδης έμεινε εκτός Βουλής.

Στις 29 Μαρτίου 2017 συμμετείχε στην ίδρυση του πολιτικού φορέα **Ώρα Αποφάσεων**.

## Αποτελέσματα εκλογών
### Βουλή των Ελλήνων

## Παραπομπές


## Εξωτερικοί σύνδεσμοι
*Επίσημη ιστοσελίδα

Κατηγορία:Φιλελεύθερα κόμματα στην Ελλάδα
Διονύσιος Β΄ Αθηνών

Ο **Διονύσιος Β΄** ήταν επίσκοπος Αθηνών (1820-1823), Φιλικός, που συμμετείχε και ως αγωνιστής στη Ελληνική Επανάσταση του 1821.

## Βιογραφία
Ο Διονύσιος καταγόταν από τη Δημητσάνα και ήταν ανεψιός του Πατριάρχη Γρηγορίου του Ε΄. Φέρεται να είχε μυηθεί στη Φιλική Εταιρεία. Ανέλαβε επίσκοπος Αθηνών το 1820. Στις 1 Απριλίου του 1821 μαζί με τον επίσκοπο Σαλώνων Ησαΐα και Ταλαντίου Νεόφυτο ευλόγησε τα όπλα των επαναστατών Ελλήνων στον ναό της Αγίας Παρασκευής κοντά στη Λιβαδειά. Περί το τέλος του Απριλίου, μετά τον απαγχονισμό του θείου του, στη προσπάθεια των Ελλήνων να καταλάβουν την Ακρόπολη συμμετείχε ενεργά.
Βλέποντας όμως τις φιλονικίες  που είχαν ξεσπάσει μεταξύ των οπλαρχηγών της Στερεάς εισηγήθηκε την ανάληψη της αρχηγίας από ξένο της περιοχής κλίνοντας περισσότερο υπέρ του Νικηταρά. 

Την εποχή εκείνη η κατοικία του μητροπολίτη της Αθήνας ήταν το μεγάλο οικόπεδο στο οποίο σήμερα βρίσκεται ο μητροπολιτικός ναός Αθηνών μαζί με την γύρω πλατεία προς την Ακρόπολη. Εκεί επί Διονυσίου Β΄ μεταφέρθηκε όλη η βιβλιοθήκη της Μονής Καισαριανής. Όταν δε κατελήφθη η Ακρόπολη μετά την παράδοσή της από τους Τούρκους στις 10 Ιουνίου 1822 στην οικία του μητροπολίτη μεταφέρθηκαν και οι βιβλιοθήκες της Μονής Πεντέλης καθώς και της Σχολής Ντέκα. Δυστυχώς όμως με την επιστροφή των Τούρκων η υπέροχη εκείνη βιβλιοθήκη της μητρόπολης Αθηνών καταστράφηκε.

Ο Διονύσιος Β΄ πέθανε στη Τήνο στις 23 Μαΐου του 1823 από λοιμό.

## Πηγές
* "Εγκυκλοπαίδεια Πάπυρος Larousse Britannica" τομ.21ος, σελ.141.
* "Μεγάλη Ελληνική Εγκυκλοπαίδεια" τομ.ΙΒ΄, σελ.400.

Κατηγορία:Επίσκοποι Αθηνών
Κατηγορία:Κληρικοί αγωνιστές του 1821
Κατηγορία:Έλληνες μέλη της Φιλικής Εταιρείας
Ring of Honor

Το **Ring of Honor (ROH)** είναι αμερικάνικη εταιρεία επαγγελματικής πάλης, που ιδρύθηκε 2002 από τους Ρομπ Φέινσταϊν και Γκέιμπ Σαπόλσκι. Από το 2004 ως το 2011 η εταιρεία ανήκε στον Κάρι Σίλκιν προτού πωληθεί τον Μάιο του 2011, στην Ομάδα Μεταδόσεων Σίνκλερ (Sinclair Broadcast Group). Είναι η τρίτη μεγαλύτερη εταιρεία πάλης στις Η.Π.Α., πίσω από τα WWE και TNA Wrestling.

## Ιστορία
Το 2001, όταν το ECW έκλεισε από χρεωκοπία και εξαγοράστηκε από το WWE, άφησε ένα τεράστιο κενό στο χώρο της πάλης. Έτσι ξεκίνησε η ιδέα του ROH σαν αντικαταστάτη της πρώην εταιρείας. Μάλιστα, στο αρχικό στάδιο του εγχειρήματος, η έδρα του ECW που ήταν η Φιλαδέλφεια των Η.Π.Α. έγινε και έδρα του ROH. Γενικότερα στόχος ήταν να προσελκύσουν οπαδούς της Ανατολικής Περιφέρειας, που είναι οι σκληροπυρηνικοί του αθλήματος. Από το 2003 που ξεκίνησε η μετακίνηση των σόου και σε άλλες περιοχές, η δημοτικότητα του συνεχώς ανέβαινε. Για λίγο διάστημα το ROH συνεργάστηκε με το TNA, ενώ από το 2007 ξεκίνησαν περιοδείες και εκτός Αμερικής, με κύρια χώρα επίσκεψης την Ιαπωνία. Το Ring of Honor είναι υπεύθυνο για την παραγωγή σπουδαίων παλαιστών. Ανάμεσά τους οι CM Punk,Daniel Bryan και Seth Rollins.

### Ο Κώδικας της Τιμής
Για να πετύχει το σκοπό του το Ring of Honor έπρεπε από την αρχή της ύπαρξης του να διαχωρίσει τη θέση του από την διασκεδαστική προσέγγιση του Κατς που ακολουθούσε το World Wrestling Federation και να ακολουθήσει την προσέγγιση των παλιών οπαδών του κατς που προτιμούσαν την εντός ρινγκ δράση να είναι το κύριο στοιχείο του θεάματος αντί για τα παρασκήνια και τα σενάρια. Για να ενισχύσει αυτή την προσέγγιση το Ring Of Honor θέσπισε τον **Κώδικα Της Τιμής (Code Of Honor)** που θα έπρεπε να ακολουθούν όλοι οι παλαιστές και αποτελούνταν από τους **πέντε Νόμους Της Τιμής (Five Laws Of Honor)**.

### Οι Πέντε Νόμοι Της Τιμής

**1.** Οι παλαιστές έπρεπε να δίνουν τα χέρια πριν και μετά τον αγώνα.

**2.** Δεν επιτρέπονταν να ανακατεύονται σε αγώνες άλλων ή να βάζουν άλλους να ανακατεύονται στους αγώνες τους (No Interference).

**3.** Δεν πειράζουν τους διαιτητές.

**4.** Δεν επιτρέπονται οι επιθέσεις όταν ο αντίπαλος έχει την πλάτη γυρισμένη (No Sneak Attacks).

**5.** Δεν επιτρέπεται εσκεμμένα κάποιος να ακυρώνεται (No Intensional Disqualification).

## Πρωταθλήματα

### Πρώην Πρωτάθλημα
* **Αγνός Τίτλος ROH**
Το πρωτάθλημα αυτό, ιδρύθηκε τον Φεβρουάριο του 2004 και σταμάτησε να υφίσταται τον Αύγουστο του 2006. Τον κατέκτησαν από μια φορά, με την σειρά οι: Έι Τζέι Στάιλς (69 μέρες), Νταγκ Γουίλιαμς (42 μέρες), Τζον Γουόλτερς (189 μέρες), Τζέι Λίθαλ (63 μέρες), Σαμόα Τζο (112 μέρες), Νάιτζελ ΜακΓκίνες (350 μέρες) και Μπράιαν Ντάνιελσον (τον τερμάτισε μόλις τον κατέκτησε).

## Πηγές
* Επίσημη ιστοσελίδα ROH

## Παραπομπές


## Εξωτερικοί σύνδεσμοι

*
*
*
*

Κατηγορία:Επαγγελματική Πάλη
Κατηγορία:Εταιρείες ιδρυθείσες το 2002
Κατηγορία:Επιχειρήσεις των ΗΠΑ
Εντμόν Αμπού

Ο **Εντμόν Αμπού** (Edmond About, συναντάται και ως Εδμόνδος Αμπού, 1828–1885) ήταν Γάλλος μυθιστοριογράφος, δημοσιολόγος και δημοσιογράφος. Σπούδασε -μετά διακρίσεων- στην École Normale και εργάστηκε για δύο περίπου χρόνια στην Γαλλική Σχολή Αθηνών. Επέστρεψε στο Παρίσι το 1853 και επιδόθηκε στην συγγραφή και στην δημοσιογραφία.

Η πολιτική του τοποθέτηση ήταν μάλλον ασταθής αλλά από το 1872 μέχρι το 1878 η εφημερίδα του XIXe Siècle (Δέκατος ένατος Αιώνας), ασκούσε μεγάλη επιρροή στην κοινή γνώμη –στο πλευρό της δημοκρατικής παράταξης πλέον. 
Το 1884 εξελέγη μέλος της Γαλλικής Ακαδημίας αλλά πέθανε πριν προλάβει να καταλάβει την θέση του. Ο τάφος του βρίσκεται στο Κοιμητήριο Περ Λασαίζ στο Παρίσι.

Τα έργα του Αμπού δέχτηκαν πολλές επικρίσεις, ιδίως το *Tolla* για λογοκλοπή και το *Lettres d'un bon jeune homme*. Εκείνο όμως που ξεσήκωσε θύελλα αντιδράσεων, και μάλιστα στην Ελλάδα, ήταν το μυθιστόρημά του *Le roi des montagnes* (Ο βασιλεύς των ορέων, 1857). Είχε προηγηθεί (1854) το βιβλίο *La Grece contemporaine*, όπου με οξυδέρκεια, χιούμορ και πολλή ειρωνεία εξετάζει τα πολιτικά, δημοσιονομικά και κοινωνικά πράγματα της Ελλάδος. Στον «Βασιλέα των ορέων» η άποψή του για την Ελλάδα παίρνει λογοτεχνική μορφή : Ένας λήσταρχος ονόματι Χατζησταύρος  περιφέρεται θρασύτατα στην Αττική, σκοτώνει, απάγει, ληστεύει  με την ανοχή και τη συνεργασία των διωκτικών αρχών, κι όταν αισθάνεται ότι τα χρόνια πέρασαν, αποσύρεται σε «μια μικρή έπαυλη στις όχθες του Ιλισού...και κινείται δραστήρια ν’ αναλάβη το υπουργείο Δικαιοσύνης».

Το έργο αυτό του Αμπού θεωρήθηκε αρχικά εξόχως μισελληνικό. Στις αρχές του 20ου αιώνα η άποψη αυτή άλλαξε : *Ο Αμπού έγραψεν όπως στηλιτεύη το πράγμα και όχι όπως βλάψη την Ελλάδα. Απόδειξις η διαγωγή του, η δράσις του...κατά τα τελευταία έτη της ζωής του, ήτις κατεδείχθη εξόχως φιλελληνική*. Σήμερα το βιβλίο αυτό προσφέρεται όχι μόνο για ψυχαγωγία αλλά και για τις αναπόφευκτες συγκρίσεις.

## Έργα του στα Ελληνικά
**La Grece contemporaine* (Η σύγχρονη Ελλάδα, 1854) ― μετάφραση Α.Σπήλιου ως *Η Ελλάδα του ΄Οθωνος*, "Αφοι Τολίδη", 1980
**Le roi des montagnes* (Ο βασιλεύς των ορέων, 1857) ― μετάφραση Αντρέας Φραγκιάς ("Γαλαξίας-Ερμείας", 1982)				
**Rome contemporaine* (Η σύγχρονη Ρώμη, 1859) ― μετάφραση (;) ως *Περί του Ρωμαϊκού ζητήματος*, "Ίρις", 1996), αντικληρικό έργο για το Παπικό κράτος.

## Παραπομπές

Κατηγορία:Γάλλοι μυθιστοριογράφοι
Κατηγορία:Γάλλοι δημοσιογράφοι
Κατηγορία:Μέλη της Γαλλικής Ακαδημίας
Κατηγορία:Γάλλοι φιλέλληνες
Κατηγορία:Μέλη της Γαλλικής Σχολής Αθηνών
Αλαίν-Φουρνιέ

Ο **Αλαίν-Φουρνιέ** (*Alain-Fournier*, πραγματικό όνομα: *Henri-Alban Fournier*, 3 Οκτωβρίου 1886 - 22 Σεπτεμβρίου 1914) ήταν Γάλλος συγγραφέας, γνωστός από το μοναδικό του μυθιστόρημα *Le Grand Meaulnes* (Ο Μεγάλος Μωλν).

Γιος εκπαιδευτικών σπούδαζε στο Παρίσι όταν μια μέρα συνάντησε μια κοπέλλα, την Υβόν ντε Κιεβρεκούρ, με την οποία είχε μιαν απλή συνομιλία και την οποία δεν ξαναείδε παρά μετά από οκτώ χρόνια, παντρεμένη και με παιδιά. Η συνάντηση αυτή είχε καθοριστική σημασία για την ζωή του. Ερωτεύτηκε την Υβόν και την έκανε ηρωίδα του μυθιστορήματός του (με το όνομα Υβόν ντε Γκαλαί). 

Το 1907 έκανε την στρατιωτική του θητεία, και όταν απολύθηκε άρχισε να γράφει στις λογοτεχνικές στήλες παρισινών εντύπων. Σχετίστηκε με συγγραφείς και έγινε γραμματέας του πολιτικού Καζιμίρ-Περιέ. Τότε έγραψε τον Μεγάλο Μωλν ο οποίος εκδόθηκε τέλη Οκτωβρίου του 1913. 

Τον Ιούλιο του 1914 κηρύχθηκε ο Α΄Παγκόσμιος Πόλεμος και τον Αύγουστο ο συγγραφέας επιστρατεύτηκε. Στις 22 Σεπτεμβρίου 1914 ο υπολοχαγός Φουρνιέ αναφέρθηκε ως αγνοούμενος. Το σώμα του αναγνωρίστηκε το 1991. Ανακηρύχθηκε «πεσών υπέρ της Γαλλίας» και παρασημοφορήθηκε  μεταθανάτια.

## Ο Μεγάλος Μώλν
Ο *Μεγάλος Μωλν* είναι ένα μυθιστόρημα εφηβείας που περιγράφει μεσα σε μιαν ονειρική ατμόσφαιρα το κυνήγι του ανέφικτου. Θεωρείται έργο κλασσικό της γαλλικής λογοτεχνίας, από τα καλύτερα του 20ου αιώνα.Μεταφράσεις του έργου στα ελληνικά:
* 1970 Αγγελική Νικολοπούλου (Εκδόσεις Γρηγόρη)
* 1985 Δημήτρης Ζορμπαλάς (Εκδόσεις Ψυχογιός)
* 1998 Παύλος Μάτεσις (Εκδόσεις Καστανιώτης)
* 1998 Λήδα Παλλαντίου (Εκδόσεις Πατάκη)

## Παραπομπές


## Εξωτερικοί σύνδεσμοι

* Η σύγχρονη γλώσσα του Μεγάλου Μωλν του Νίκου Βατόπουλου
*  '''''Κλασική λογοτεχνία για νέους''''', του Αριστοτέλη Σαΐνη (www.oanagnostis.gr, 28.12.2014)

Κατηγορία:Γάλλοι συγγραφείς
Ανατολική Ρουάντα

Η **Ανατολική Ρουάντα** είναι μια επαρχία της Ρουάντα από τη 1 Ιανουαρίου 2006. Έχει έκταση 9.813 τ.χλμ. και πληθυσμό 2.141.174 κατοίκων (2006). Πρωτεύουσα είναι η Ρουαμαγκάνα.

## Γεωγραφία
Η Ανατολική Ρουάντα βρίσκεται ανατολικά της Ρουάντα. Καλύπτει όλη την ανατολική πλευρά της. Συνορεύει στα βορειοδυτικά με τη Βόρεια, στα κεντρο-δυτικά με την Επαρχία Κιγκάλι, στα νοτιοδυτικά με τη Νότια, στα ανατολικά με την Τανζανία και στα βόρεια με την Ουγκάντα. Έχει έκταση 9.813 τ.χλμ.. Είναι σε έκταση η μεγαλύτερη επαρχία της Ρουάντα.

## Πόλεις
# Μπιούμπα - 70.593
# Κιμπούνγκο - 46.240

## Δήμοι
Η Ανατολική Ρουάντα διαιρείται σε 7 δήμους:

* Δήμος Γκατσίμπο
* Δήμος Καγιόνζα
* Δήμος Κιρέε
* Δήμος Μπουγκερέσα
* Δήμος Νγκόμα
* Δήμος Νυαγκατάρε
* Δήμος Ρουαμαγκάνα

## Δημογραφία
Η Ανατολική Ρουάντα έχει 2.141.174 κατοίκους (2006). Είναι σε πληθυσμό δεύτερη μεγαλύτερη επαρχία της Ρουάντα μετά τη Νότια. Έχει πυκνότητα 218,2 κατοίκων ανά τ.χλμ.. Είναι κατά πυκνότητα η μικρότερη επαρτχία της Ρουάντα.

## Δείτε επίσης
* Επαρχίες της Ρουάντα

## Παραπομπές


Κατηγορία:Επαρχίες της Ρουάντα
Ρουαμαγκάνα

Η **Ρουαμαγκάνα** (κινιαρουάντα: Rwamagana) είναι μια πόλη της Ρουάντα. Είναι η πρωτεύουσα της Ανατολικής Ρουάντα και του Δήμου Ρουαμαγκάνα. Έχει πληθυσμό 47.203 κατοίκων. Βρίσκεται ανατολικά της Ρουάντα και κεντρικά της Ανατολικής επαρχίας. Βρίσκεται 50 χιλιόμετρα νοτιοανατολικά της πρωτεύουσας Κιγκάλι. 

## Δείτε επίσης
* Κατάλογος πόλεων της Ρουάντα

## Παραπομπές


Κατηγορία:Ανατολική Ρουάντα
Κατηγορία:Πόλεις της Ρουάντα
Δήμος Ρουαμαγκάνα

Ο **Δήμος Ρουαμαγκάνα** είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά της είναι η Ρουαμαγκάνα.

## Κοινότητες
Ο Δήμος Ρουαμαγκάνα διαιρείται σε 14 κοινότητες:

* Φούμπουε
* Γκαενγκέρι
* Γκισάρι
* Καρένγκε
* Κιμπαμπίρο
* Μουάζι
* Μουννυάνγκα
* Μουννιγκίνια
* Μούσα
* Μουγιουμπού
* Μουουλίρε
* Νιακαρίρο
* Νζίγκε
* Ρουμπόνα

## Δείτε επίσης
* Δήμοι της Ρουάντα

ρ
Κατηγορία:Ανατολική Ρουάντα
Καμπαρόρε

Το **Καμπαρόρε** (κινιαρουάντα: Kabarore) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Γκατσίμπο. Βρίσκεται ανατολικά της Ρουάντα και βόρεια της Ανατολικής επαρχίας. 

## Δείτε επίσης
* Κατάλογος πόλεων της Ρουάντα

## Παραπομπές


Κατηγορία:Ανατολική Ρουάντα
Κατηγορία:Πόλεις της Ρουάντα
Δήμος Γκατσίμπο

Ο **Δήμος Γκατσίμπο** είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Καμπαρόρε.

## Κοινότητες
Ο Δήμος Γκατσίμπο διαιρείται σε 14 κοινότητες:

* Γκασάνγκε
* Γακσίμπο
* Γκιτόκι
* Καμπαρόρε
* Καγκέγιο
* Κιραμουρούζι
* Κιζιγκούρο
* Μουχούρα
* Μουράμπι
* Νγκαράμα
* Νυαγκιχάνγκα
* Ρεμέρα
* Ρουγκαράμα
* Ρουιμπόγκο 

## Δείτε επίσης
* Δήμοι της Ρουάντα

γ
Κατηγορία:Ανατολική Ρουάντα
Frontier Culture Museum of Virginia

Το **Frontier Culture Museum**, το οποίο βρίσκεται στο Στόντον της Βιρτζίνια είναι ένα μουσείο ζωντανής ιστορίας το οποίο λέει την ιστορία των ανθρώπων που  μετανάστευσαν από τον Παλαιό Κόσμο στην Αμερική και της ζωής που δημιούργησαν στην Κοιλάδα Σεναντόα.  Το μουσείο αποτελείται από αυθεντικά ή αναπαραγμένα παραδείγματα παραδοσιακών κτιρίων από τον Παλαιό Κόσμο και την Αμερική.

Πολλοί από τους πρώτους μετανάστες στην Κοιλάδα Σεναντόα ήταν αγρότες που αναζητούσαν ευκαιρίες για μια καλύτερη ζωή·, άλλοι ήταν απρόθυμοι αιχμάλωτοι που τους έφεραν να δουλέψουν στις φάρμες και τις φυτείες. Τα εκθέματα από τον Παλαιό Κόσμο του Μουσείου (Museum’s Old World Exhibits) περιλαμβάνουν την Αφρικανική Φάρμα Igbo West, μια Αγγλική Φάρμα, μια Ιρλανδική Φάρμα, ένα Ιρλανδικό Εργαστήριο Σφυρηλάτησης και μια Γερμανική Φάρμα.  Αυτοί οι άνθρωποι έγιναν Αμερικανοί και συνεισφέραν στην επιτυχία των αποικιών και των Ηνωμένων Πολιτειών.  Τα αυξανόμενα Αμερικανικά Εκθέματα του Μουσείου τρεχόντως περιλαμβάνουν ένα Ινδιάνικο έκθεμα του Ανατολικού Γούντλαντ, έναν Αμερικανικό Οικισμό της δεκαετίας του 1740, μια Αμερικανική Φάρμα της δεκαετίας του 1820, μια Αμερικανική Φάρμα της δεκαετίας του 1850, και ένα Πρώιμο Αμερικανικό Κτίριο Σχολείου.

## Δείτε επίσης
* Υπαίθριο μουσείο

## Παραπομπές


## Εξωτερικοί σύνδεσμοι
* 
* Frontier Culture Museum of Virginia

Κατηγορία:Βιρτζίνια
Κατηγορία:Μουσεία στις Ηνωμένες Πολιτείες
Όπερα Χάρισον

Η **Όπερα Χάρισον** (αγγλικά: **Harrison Opera House**, πλήρης τίτλος **Edythe C. and Stanley L. Harrison Opera House**), είναι η επίσημη έδρα της Όπερας της Βιρτζίνια στην περιφέρεια Γκεντ του Νόρφολκ, Βιρτζίνια. Κάποτε θέατρο του USO του Β΄ Παγκοσμίου Πολέμου, αυτό το ιστορικό κτίριο ανακαινίσθηκε το 1993. Η ανακαινισμένη όπερα έχει χωρητικότητα 1.632 ατόμων.  

## Εξωτερικοί σύνδεσμοι
* Harrison Opera House:  official site
* Harrison Opera House:  Virginia Opera's official site

Κατηγορία:Βιρτζίνια
Χαρισον
Κατηγορία:Αίθουσες συναυλιών
Κατηγορία:Κτίρια και κατασκευές στις Ηνωμένες Πολιτείες
Δήμος Μπουγκερέσα

Ο **Δήμος Μπουγκερέσα** είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Νυαμάτα.

## Κοινότητες
Ο Δήμος Μπουγκερέσα διαιρείται σε 15 κοινότητες:

* Γκασόρα
* Τζουρού
* Καμαμπούγε
* Νταράμα
* Μαρέμπα
* Μαγιάνγκε
* Μουσένι
* Μουόγκο
* Νγκερούκα
* Νυαμάτα
* Νυαρουγκένγκε
* Ριλίμα
* Ρουχούχα
* Ρουερού
* Συάρα

## Δείτε επίσης
* Δήμοι της Ρουάντα

## Παραπομπές


μ
Κατηγορία:Ανατολική Ρουάντα
Δήμος Νγκόμα

Ο **Δήμος Νγκόμα** είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι το Κιμπούνγκο.

## Κοινότητες
Ο Δήμος Νγκόμα διαιρείται σε 14 κοινότητες:

* Γκασάντα
* Τζαράμα
* Καρέμπο
* Κάζο
* Κιμπούνγκο
* Μουγκερέσα 
* Μουράμα
* Ρεμέρα
* Ρουκίρα
* Μουτεντέρι
* Ρουκουμπέρι
* Ρουγκένγκε
* Ζάζα
* Σάκε

## Δείτε επίσης
* Δήμοι της Ρουάντα

## Παραπομπές


ν
Κατηγορία:Ανατολική Ρουάντα
Κιμπούνγκο

Το **Κιμπούνγκο** (κινιαρουάντα: Kibungo) είναι μια πόλη της Ρουάντα. Είναι η δεύτερη μεγαλύτερη στην Ανατολική Ρουάντα και πρωτεύουσα του Δήμου Νγκόμα. Βρίσκεται ανατολικά της Ρουάντα και νότια της Ανατολικής επαρχίας, περίπου 100 χιλιόμετρα νοτιοανατολικά της πρωτεύουσας, Κιγκάλι. Έχει πληθυσμό 46.240 κατοίκων (2005). 

## Δείτε επίσης
* Κατάλογος πόλεων της Ρουάντα

## Παραπομπές


## Εξωτερικοί σύνδεσμοι
* 

Κατηγορία:Ανατολική Ρουάντα
Κατηγορία:Πόλεις της Ρουάντα
Χωριό

μικρογραφία|Χωριό

**Χωριό** θεωρείται αυτοτελής αγροτικός οικισμός με παραδοσιακή ή σύγχρονη συγκέντρωση, τουλάχιστον 10 κανονικών κατοικιών μόνιμης και ανεξάρτητης κατασκευής ενός τουλάχιστον χωριστού δωματίου με προορισμό τη στέγαση νοικοκυριού, η μίας αντίστοιχης συλλογικής κατοικίας, πληθυσμού 50 μέχρι 1.500 κατοίκων, και με απόσταση κτισμάτων παραδοσιακού οικισμού, μέχρι 200 μ. ή 1.000 μ. με εγκεκριμένο σχέδιο πόλης, και του οποίου η οικονομική αυτοτέλεια συντηρείται με τον πρωτογενή τομέα της οικονομίας δηλ. γεωργία, κτηνοτροφία και αλιεία ή και, συμπληρωματικά, με τον τουρισμό. Ο ορισμός αυτός είναι σύνθεση των εμπλεκόμενων όρων της Ελληνικής Στατιστικής Αρχής από το 2001, ώστε να προσεγγίσει εννοιολογικά την παραδοσιακή έννοια του χωριού, που έπαψε να υπάρχει.

Οι σύγχρονες χωροταξικές μέθοδοι ιδίως αυτή της χωρικής οικιστικής οργάνωσης ως ανοιχτής πόλης, μίας μείζονος αυτοδιοικητι­κής επικράτειας έχουν καταργήσει την παραδοσιακή έννοια του χωριού λόγω της διοικητικής εξάρτησής του από τη έδρα της συγκεκριμένης επικράτειας και της προσπάθειας διάχυσης της αειφορικής περιβαλλοντικής διαχείρισης μεταξύ του δομημένου και φυσικού περιβάλλοντος, και πολλών άλλων ιστορικών εξελίξεων (τεχνολογίες μεταφορών και επικοινωνιών, αυτοδιοικητική δομή από τον οργανισμό Περί Δήμων και Κοινοτήτων, το Σχέδιο «Καποδίστριας», μέχρι το Πρόγραμμα Καλλικράτης κ.λπ.).

Έχει λιγότερες υπηρεσίες από την πόλη ή την κωμόπολη, ακόμη και στον δευτερογενή τομέα της οικονομίας δηλ. το εμπόριο, επειδή η εγχώρια καθημερινή οικονομία του διεξάγεται αχρήματη, βάσει του συστήματος της ανταλλαγής προϊόντων (clearing).

Αναλόγως της θέσης του χαρακτηρίζεται ως παραθαλάσσιο, παραποτάμιο, παραλίμνιο ή ορεινό, επειδή διακρίνεται από την μοναδική δυνατότητα προβολής του φυσικού τοπίου του ή και από τις τοπικές ιδιαιτερότητες της αρχιτεκτονικής του, και τους ιδιαίτερα στενούς δεσμούς του πληθυσμού του, αναπτύσσει σταδιακά υπηρεσίες του τριτογενούς τομέα και επιλεκτικά του τουρισμού.

## Άλλου τύπου χωριά
Ίδιας πληθυσμιακής έκτασης αλλά κατ' αντιδιαστολή  με το χωριό, μπορεί να είναι και ο τουριστικός οικισμός και τα θεματικά χωριά, που είναι νεοσύστατα και νεόδμητα οικιστικά σύνολα, συγκεντρώσεις ή συγκροτήματα, με ιδιαίτερη και ενιαία χρήση (π.χ παραθεριστικής ή β΄ κατοικίας) ή σκοπό όπως αιολικό χωριό, μουσικό χωριό, παιδικό χωριό, δασικό χωριό, εκπτωτικό χωριό, και ανήκουν ή στον τριτογενή τομέα της οικονομίας παροχής υπηρεσιών (τουρισμός) ή επίσης στον δευτερογενή τομέα της βιομηχανίας και του εμπορίου, και συντηρούνται εξολοκλήρου από αυτούς.

## Δείτε επίσης
* Πόλη
* Κωμόπολη

## Παραπομπές


## Εξωτερικοί σύνδεσμοι


Κατηγορία:Αστική γεωγραφία
Κατηγορία:Κατηγορίες οικισμών
Κατηγορία:Αγροτική γεωγραφία
Δήμος Κιρέε

Ο **Δήμος Κιρέε** είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Κιρέε.

## Κοινότητες
Ο Δήμος Κιρέε διαιρείται σε 12 κοινότητες:

* Γκαχάρα
* Γκατόρε
* Κιγκαράμα
* Κιγκίνα
* Κιρέε
* Μαχάμα
* Μπάνγκα
* Μουσάζα
* Μουσικίρι
* Νάσο
* Νυαμουγκάρι
* Νυαρουμπούγιε

## Δείτε επίσης
* Δήμοι της Ρουάντα

## Παραπομπές


κ
Κατηγορία:Ανατολική Ρουάντα
Καγιόνζα

Η **Καγιόνζα** (κινιαρουάντα: Kayonza) είναι μια πόλη της Ρουάντα. Ανήκει στην Ανατολική Ρουάντα και είναι η πρωτεύουσα του Δήμου Καγιόνζα. Βρίσκεται ανατολικά της Ρουάντα και κεντρικά της Ανατολικής επαρχίας. 

## Δείτε επίσης
* Κατάλογος πόλεων της Ρουάντα

## Παραπομπές


Κατηγορία:Ανατολική Ρουάντα
Κατηγορία:Πόλεις της Ρουάντα
Δήμος Καγιόνζα

Ο **Δήμος Καγιόνζα** είναι δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Καγιόνζα.

## Κοινότητες
Ο Δήμος Καγιόνζα διαιρείται σε 12 κοινότητες:
* Γκαχίνι
* Καμπάρε
* Καμπαρόντο
* Μουκαράνγκε
* Μουράμα
* Μουρούντι
* Μουέρι
* Ντέγκο
* Νυαμιράμα
* Ρουκάρα
* Ρουραμίρα
* Ρουινκουάβου

## Δείτε επίσης
* Δήμοι της Ρουάντα

## Παραπομπές


κ
Κατηγορία:Ανατολική Ρουάντα
Δήμος Νυαγκατάρε

Ο **Δήμος Νυαγκατάρε** είναι ένας δήμος της Ρουάντα. Ανήκει στην Ανατολική Επαρχία. Η πρωτεύουσά του είναι η Νυαγκατάρε.

## Κοινότητες
Ο Δήμος Νυαγκατάρε διαιρείται σε 14 κοινότητες:

* Γκατούντα
* Κιγιόμπε
* Καράμα
* Καρανγκάζι
* Καταμπαγέμου
* Ματίμπα
* Μιμούλι
* Μουσέλι
* Μουκάμα
* Νυανγκατάρε
* Ρουκόμο
* Ρουεμπάσα
* Ρουιμιγιάγκα
* Ταμπάγκουε

## Δείτε επίσης
* Δήμοι της Ρουάντα

ν
Κατηγορία:Ανατολική Ρουάντα
Ελ Ζαμπάτο

Ο **Ελ Ζαμπάτο** (απόδοση στα ισπανικά "άγριος κάπρος") είναι φανταστικός χαρακτήρας, πρωταγωνιστής της ομώνυμης σειράς κόμικς η οποία πρωτοδημοσιεύθηκε από τον εκδοτικό οίκο "Bruguera" μεταξύ των ετών 1958 έως και 1966. Δημιουργός του ήταν ο σεναριογράφος Βίκτορ Μόρα, σε σχέδιο του Φρανθίσκο Νταρνίς.

Υπήρξαν αρκετές αναδημοσιεύσεις των ιστοριών του ήρωα σε διάφορες χώρες, μεταξύ των οποίων και η Ελλάδα (στα περιοδικά Δυναμικό Αγόρι και Τρουένο). Πλην του βασικού χαρακτήρα, στο κόμικς εμφανίζονται επίσης ο γιγαντόσωμος "Ταύρος", η αγαπημένη του Ζαμπάτο, ρωμαία "Κλώντια", ο μουσικός "Φειδίας" κ.α.

Το ιστορικό πλαίσιο δράσης του κόμικς εντοπίζεται στην Ιβηρική, κατά τα χρόνια της ρωμαϊκής κατάκτησης και εμπεριέχει αντιστασιακά μηνύματα.

## Πηγές
* "'70s-'80s, τα περιοδικά που αγαπήσαμε", ISBN 978-960-93-3571-3

Κατηγορία:Ισπανικά κόμικς
Γερουσία του Κεντάκι

Η **Γερουσία του Κεντάκι** (αγγλικά: *Kentucky Senate*) είναι η άνω βουλή της Γενικής Συνέλευσης του Κεντάκι.  Η Γερουσία του Κεντάκι αποτελείται από 38 μέλη εκλεγόμενα από μονομελείς περιφέρειες σε όλη την Κοινοπολιτεία.  Δεν υπάρχουν όρια θητείας για τους Γερουσιαστές του Κεντάκι.  Η Γερουσία του Κεντάκι συνέρχεται στο Πολιτειακό Καπιτώλιο του Κεντάκι στο Φράνκφορτ.

## Θητείες και προϋποθέσεις
Σύμφωνα με την Ενότητα 32 του Συντάγματος του Κεντάκι, ένας πολιτειακός γερουσιαστής πρέπει:

*να είναι τουλάχιστον 30 ετών·
*να είναι πολίτης του Κεντάκι·
*να διαμένει στην πολιτεία τουλάχιστον έξι έτη και στην περιφέρεια τουλάχιστον ένα έτος πριν την εκλογή.
Σύμφωνα με την Ενότητα 30 του Συντάγματος του Κεντάκι, οι γερουσιαστές εκκλέγονται για τετραετείς εναλλασσόμενες θητείες, ενώ η μισή Γερουσία εκλέγεται κάθε δύο έτη.

## Ηγεσία
Πριν από μια συνταγματική τροποποίηση του 1992, ο Αναπληρωτής Κυβερνήτης του Κεντάκι προέδρευε της Γερουσίας· η τροποποίηση του 1992 δημιούργησε ένα νέο αξίωμα, αυτό του Προέδρου της Γερουσίας για να το κατέχει ένας από τους 38 γερουσιαστές.

### Ηγέτες

Πρόεδρος (εκλεγόμενος από ολόκληρο το σώμα): Ντέιβιντ Λ. Ουίλλιαμς (Ρ-16)

Προσωρινός πρόεδρος (εκλέγεται από την ολομέλεια): Κάτι Κρατς Στάιν (Ρ-24)

Επιπλέον, κάθε πολιτικό κόμμα εκλέγει έναν floor leader, whip, και πρόεδρο της κοινοβουλευτκληcaucus chairman.

Τρέχουσα κομματική σύνθεση της ηγεσίας της Γερουσίας του Κεντάκι:
* Ρεπουμπλικανικό Κόμμα
**Ηγέτης: Ρόμπερτ Στίβερς (Ρ-25)
**Whip: Κάρολ Γκίμπσον (Ρ-5)
**Caucus chair: Dan Seum (R-38)
* Δημοκρατικό Κόμμα
**Leader: Ed Worley (Δ-34)
**Whip: Jerry Rhoads (Δ-6)
**Caucus chair: Johnny Ray Turner (Δ-29)

## Μέλη

## Αναφορές


## Εξωτερικοί σύνδεσμοι
*Kentucky Legislature Senate Members  *official government website*
*State Senate of Kentucky at Project Vote Smart

Κεντακι
Κατηγορία:Κεντάκι
Καχοολάβε

Το **Καχοολάβε** (αγγλικά: *Kaho'olawe*) είναι το μικρότερο από τα κύρια νησιά της Χαβάης. Το νησί είναι η κορυφή ενός ασπιδοηφαίστειου που σχηματίστηκε 1,03 εκατομμύρια χρόνια πριν. Το νησί είναι ευθυγραμμισμένο με τη νοτιοδυτική ζώνη ρήξης του Χαλεακάλα στο Μάουι, λιγότερο από 10 χιλιόμετρα προς τα βορειοανατολικά, και μπορεί να σχετίζεται με το ηφαιστειακό τόξο Χάνα (Hana). Έχει έκταση 115 τετραγωνικά χιλιόμετρα και το ψηλότερο σημείο του είναι ο κρατήρας Lua Makika, στη κορυφή του Πούου Μοαουλανούι, με ύψος 452 μέτρα. Λόγω του χαμηλού υψομέτρου του και της θέσης του στην απάνεμη πλευρά του Χαλεάκαλα, το νησί δεν είχε φρέσκο νερό από ορογραφικές κατακρημνίσεις και έτσι έμεινε ακατοίκητο.

Το Καχοολάβε είχε μια πολύπλοκη ιστορία ανθρώπινης εκμετάλλευσης, που έχει πλήξει το έδαφος και το περιβάλλον του, αφήνοντάς το ξηρό και άγονο. Τον 19ο και στις αρχές του 20ου αιώνα, δεκάδες χιλιάδες πρόβατα και κατσίκες απελευθερώθηκαν στο νησί. Η επακόλουθη υπερβόσκηση κατέστρεψε το μεγαλύτερο μέρος της βλάστησης, αφήνοντας το έδαφος του νησιού εκτεθημένο σε ισχυρούς ανέμους, που τελικά απομάκρυναν το μεγαλύτερο μέρος της γόνιμης γης. Το 1939 ο Στρατός των Ηνωμένων Πολιτειών επιτάξε το νησί για χρήση ως πεδίο βολών και στόχο βομβαρδισμών. Το Καχοολάβε ήταν το νησί που βομβαρδίστηκε με τη μεγαλύτερη ένταση στο πεδίο μάχης του Ειρηνικού τη περίοδο 1941 - 1945. Οι τοπικές προσπάθειες για να επιστρέψει στο νησί υπό τον έλεγχο της Χαβάης άρχισαν στα μέσα της δεκαετίας του εβδομήντα, και το 1993 το Κογκρέσο των ΗΠΑ επέστρεψε το Καχοολάβε στη πολιτεία Χαβάη. Το Πολιτειακό Νομοθετικό Σώμα της Χαβάης ίδρυσε το καταφύγιο του νησιού Καχοολάβε. Η ομοσπονδιακή κυβέρνηση άρχισε μια εκστρατεία καθαρισμού για να απομακρυνθεί ο τεράστιος αριθμός συντριμμιών και άκαυτων βομβών που παρέμεναν σε παραθαλάσσιες περιοχές. Λόγω του επί μακρόν καθεστώτος ως πεδίο βολών του Στρατού, υπήρξαν ελάχιστες γεωλογικές έρευνες στο Καχοολάβε.

## Παραπομπές


## Εξωτερικοί σύνδεσμοι
* 

Κατηγορία:Γεωγραφία της Χαβάης
Κατηγορία:Νησιά των Ηνωμένων Πολιτειών
Κατηγορία:Ηφαιστειογενή νησιά
Γέφυρα Ντιάβολσκι

Η **Γέφυρα Ντιάβολσκι** (βουλγάρικα: *Дяволски мост*, μτφ «*η γέφυρα του διαβόλου*» ή «*διαβολική γέφυρα*», τουρκικά: *Şeytan Köprüsü*) είναι τοξωτή γέφυρα επί του Άρδα ποταμού σε ένα στενό φαράγγι 10 χιλιόμετρα μακριά από την πόλη Αρντίνο της Βουλγαρίας στα βουνά της Ροδόπης. Η γέφυρα χρονολογείται την περίοδο της οθωμανικής αυτοκρατορίας στη Βουλγαρία και αποτελεί μέρος ενός αρχαίου δρόμου, ο οποίος ένωνε την βόρεια πεδιάδα της Θράκης με το Αιγαίο Πέλαγος, μέσω του περάσματος Μακάζα (το πέρασμα βρίσκεται βορείως την Κομοτηνής) .

## Περιγραφή

Το γεφύρι χρονολογείται από την περίοδο 1515-1518 και βρίσκεται σε υψόμετρο 420 μέτρων, έχει μήκος 56 μέτρα και πλάτος 3.5 μέτρα. Η γέφυρα έχει τρία τόξα με το κύριο τόξο να έχει ύψος 11.5-12 μέτρα. Η Βουλγαρία το 1984 χαρακτήρισε τη γέφυρα αυτή αυτό ως  μνημείο εθνικής κληρονομιάς. Αν και η γέφυρα βρίσκεται σε μια απομονωμένη περιοχή σήμερα είναι κέντρο έλξης τουριστών και ψαράδων. 

Η γέφυρα χτίστηκε με εντολή του Σουλτάνου Σελίμ Ι (1512-1520) και μέχρι τα μέσα του 20ου αιώνα μέσω την γέφυρας πέρναγε ο εμπορικός δρόμος που σύνδεε την Φιλιππούπολη και το πέρασμα της Μακάζας προς την οροσειρά της Ροδόπης. Από αυτή τη γέφυρα περνάγανε τα τελευταία καραβάνια με καμήλες στην περιοχή της Θράκης. Η χρήση της γέφυρας σταμάτησε κατά την διάρκεια της Σοσιαλιστικής Βουλγαρίας όταν σταμάτησαν οι εμπορικές επαφές με την Ελλάδα και το πέρασμα της Μακάζας μετατράπηκε σε στρατιωτικό φυλάκιο (το πέρασμα της Μακάζας είναι το συνοριακό πέρασμα στην Νότια Βουλγαρία που οδηγεί στα Βουνά της Ροδόπης και την Κομοτηνή και τα τελευταία χρόνια σχεδιάζεται να επαναλειτουργήσει - δρόμος Κομοτηνής για Κάρτζαλι Βουλγαρίας ). 

## Λαογραφία
Σύμφωνα με τοπικούς μύθους η γέφυρα χτίστηκε από τον διάβολο ο οποίος έχτισε την γέφυρα δείχνοντας την δύναμή του. Ένας άλλος τοπικός μύθος αναφέρει ότι ένα κορίτσι αυτοκτόνησε από το υψηλότερο σημείο της γέφυρας για να ξεφύγει το γάμο με ένα τοπικό μουσουλμάνο ηγέτη. Κατά την αυτοκτονία οι άνδρες που παρακολουθούσαν το κορίτσι είδαν τον διάβολο μέσα στο νερό, τρομοκρατήθηκαν και έτρεξαν σε φυγή ενώ το κορίτσι σώθηκε. Σήμερα πάνω από την γέφυρα, πάνω από το κεντρικό τόξο διακρίνεται ένας βράχος μέσα στο νερό ο οποίος σύμφωνα με την τοπική παράδοση έχει το σχήμα του διαβόλου. Σύμφωνα με άλλη παράδοση οι ήχοι του ποταμού Άρδα όπως αντανακλούνται από τα δένδρα δημιουργούν ήχους του διαβόλου. Σύμφωνα με μια άλλη ιστορία πάνω στη γέφυρα υπήρχε αστέρι στο υψηλότερο τόξο, με 6 γωνίες. Στον μεσαίωνα το αστέρι αυτό θεωρούνταν το σύμβολο του Σολομώντα και είχε την δύναμη να δαμάζει τους δαίμονες.  Σύμφωνα με μια άλλη παράδοση ο κατασκευαστής της γέφυρας είναι ο Δημητάρ από το κοντινό χωριό Νεντελίνο ο οποίος κάθε κατασκευή που έκανε την ημέρα αυτή γκρεμιζόταν το βράδυ.. μέχρι που θυσίασε την γυναίκα του, όπως και σοτ γιοφυρι της Άρτας .

Στην Ευρώπη υπάρχουν διάφορες τοξωτές γέφυρες οι οποίες φέρουν το όνομα "Γέφυρα του Διαβόλου" και χτίστηκαν το μεσαίωνα. Συνήθως γύρω από τις γέφυρες υπάρχει υπάρχει σχετική λαογραφία με ιστορίες με ήρωα το *διάβολο* και τον τρόπο που χτίστηκαν  .

## Παραπομπές



Κατηγορία:Γέφυρες στη Βουλγαρία
Ντιαβολσκι
Κατηγορία:Οθωμανική Βουλγαρία
Μπερναρντέν ντε Σαιν-Πιερ

Ο **Ζακ-Ανρί Μπερναρντέν ντε Σαιν-Πιέρ** (Jacques-Henri Bernardin de Saint-Pierre, 1737-1814) ήταν Γάλλος συγγραφέας, γνωστός για το περίφημο έργο του *[[Παύλος και Βιργινία]]*.

Έζησε περιπετειώδη ζωή και πραγματοποίησε πολλά ταξίδια, σ’ ένα από τα οποία εμπνεύστηκε το πιο πάνω μυθιστόρημά του. 

Το έργο διαδραματίζεται στο νησί της Ιλ ντε Φρανς (σήμερα Μαυρίκιος, τότε γαλλική αποικία) και είναι μία δραματική εξιστόρηση ενός νεανικού ειδυλλίου σε εξωτικό περιβάλλον και σύμφωνα με τα κηρύγματα του Ζαν Ζακ Ρουσσώ περί επιστροφής στη φύση.

Ο Μπερναρντέν ντε Σαιν-Πιέρ έγινε μέλος της Γαλλικής Ακαδημίας το 1803.

Το βιβλίο *Παύλος και Βιργινία* μεταφράστηκε στα Ελληνικά από τον Δ.Π.Κωστελένο («Λιναρδάτος»).

## Παραπομπές


## Εξωτερικοί σύνδεσμοι
* 
* Jacques-Henri Bernardin de Saint-Pierre (1737-1814) . Βιογραφία του Μπερναρντέν ντε Σαιν-Πιέρ στην ιστοσελίδα της Γαλλικής Ακαδημίας.

Κατηγορία:Γάλλοι συγγραφείς
Αιμορραγία

thumb|right|250px|Αιμορραγία από τη μύτη (ρινορραγία)
**Αιμορραγία** είναι η διαφυγή αίματος από τις αρτηρίες, τις φλέβες ή τα τριχοειδή αγγεία. Η αιμορραγία αρχικά προκαλεί αδυναμία και τελικά, αν δεν τεθεί υπό έλεγχο, καταπληξία (shock) με κίνδυνο θανάτου.

Η ταχύτητα της αιμορραγίας έχει πολύ μεγάλη σημασία. Ένας μέσος ενήλικας άνθρωπος μπορεί να ανεχθεί την απώλεια μιας μονάδας αίματος που γίνεται σε διάστημα 15-20 λεπτών της ώρας, όπως π.χ. κατά την εθελοντική αιμοδοσία. Καθώς το αίμα χάνεται, ο οργανισμός μπορεί να αντιρροπήσει την ελάττωση του όγκου του πολύ καλά. Εάν χαθούν μεγαλύτερες ποσότητες, ιδιαίτερα γρήγορα, πιθανόν ο άρρωστος να παρουσιάσει σημεία και συμπτώματα καταπληξίας ή μπορεί ακόμα και να πεθάνει.

## Διάκριση αιμορραγιών
Τα αγγεία διακρίνονται στις αρτηρίες, στις φλέβες και στα τριχοειδή αγγεία. Επομένως, ανάλογα διακρίνονται και οι αιμορραγίες: αρτηριακές, φλεβικές, τριχοειδικές ή και μεικτές, αν έχουν καταστραφεί μαζί αρτηρίες και φλέβες. Επίσης, η αναγνώριση των αιμορραγιών γίνεται και παρατηρώντας τον τρόπο με τον οποίο το αίμα βγαίνει από το αγγείο. Αναλυτικά:

*Στην *αρτηριακή αιμορραγία* το αίμα είναι ζωηρό κόκκινο και τινάζεται με ένταση ή και ρυθμό από την πληγή.
*Στην *φλεβική αιμορραγία* το αίμα είναι σκούρο και απλώς κυλά έξω από την πληγή.
*Στην *τριχοειδική αιμορραγία* το αίμα έχει κάποιο ενδιάμεσο χρώμα και απλώνεται γύρω από την πληγή.

## Φυσιολογική αντίδραση του οργανισμού στην αιμορραγία
Οι παρακάτω αντιδράσεις σημειώνονται αυτόματα από τον οργανισμό.

*Τοπική σύσπαση των αγγείων που έχουν υποστεί βλάβη με περιορισμό της απώλειας αίματος.
*Προσπάθεια για αποκατάσταση της βλάβης του αγγειακού τοιχώματος.
*Γενικευμένη περιφερική αγγειοσύσπαση και εκτροπή της κυκλοφορίας προς τα ζωτικά όργανα.
*Πτώση της αρτηριακής πίεσης.
*Σημεία καταπληξίας.

## Συμπτώματα αιμορραγίας σε ανθρώπινο οργανισμό
Σε μεγάλη εξωτερική ή εσωτερική αιμορραγία ο πάσχων:

*έχει δέρμα υγρό, ψυχρό ή και κολλώδες.
*έχει πρόσωπο και χείλη ωχρά.
*παρουσιάζει εφίδρωση.
*διαμαρτύρεται πως διψά.
*παρουσιάζει ταχυκαρδία και εξασθένηση του σφυγμού.
*αναπνέει επιπόλαια και γρήγορα.
*χάνει τις αισθήσεις του.

Τα παραπάνω συμπτώματα είναι ενδεικτικά και δεν είναι απαραίτητο να παρουσιάζονται με τη σειρά που γράφονται. Επίσης, δεν είναι απαραίτητο να παρουσιάζονται όλα.

## Εσωτερικές αιμορραγίες
Στις εσωτερικές αιμορραγίες κατατάσσονται οι ακόλουθες:
*Ρινορραγία
*Οδοντορραγία
*Αιμόπτυση
*Γαστρορραγία
*Εγκεφαλική αιμορραγία
*Υπαραχνοειδής αιμορραγία
*Αιμορραγία από την κοιλιακή χώρα

## Πηγές
* 
## Εξωτερικοί σύνδεσμοι
* 
*
1771 Μάκοβερ

μικρογραφία|Η τροχιά του αστεροειδούς 1771 Μάκοβερ
Ο **Μάκοβερ (Makover)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,10. Ανακαλύφθηκε το 1968 από τη Σοβιετική αστρονόμο Λιουντμίλα Ιβάνοβνα Τσερνίχ, η οποία παρατηρούσε από το Ναουτσνί της Κριμαίας.

## Φυσικά χαρακτηριστικά
Η μέση διάμετρος του Μάκοβερ εκτιμάται σε 56,72 χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0501. Δεν είναι γνωστό αν και με ποια περίοδο περιστρέφεται ο Μάκοβερ γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μακοβερ
Κάρλος Βελάσκο Καρμπάγιο

Ο **Κάρλος Βελάσκο Καρμπάγιο** (γεννήθηκε στις 16 Μαρτίου 1971 στη Μαδρίτη) είναι ισπανός διαιτητής ποδοσφαίρου. Διαιτητεύει στην Πριμέρα Ντιβιζιόν, ενώ είναι και διεθνής διαιτητής από το 2008. 

Έχει διευθύνει τον τελικό της περιόδου 2010-2011 στο Γιουρόπα Λιγκ ανάμεσα στην Πόρτο και την Μπράγκα στο Δουβλίνο. Τον Δεκέμβριο του 2011 επιλέχθηκε από την UEFA ως ένας από τους 12 διαιτητές για το Ευρωπαϊκό Πρωτάθλημα του 2012.

Ορίστηκε να διευθύνει τον εναρκτήριο αγώνα της διοργάνωσης ανάμεσα στην Πολωνία και την Ελλάδα και δέχτηκε έντονη κριτική για τις αποφάσεις του , όταν στο πρώτο ημίχρονο απέβαλε λανθασμένα τον έλληνα αμυντικό Σωκράτη Παπασταθόπουλο με δεύτερη κίτρινη κάρτα και δεν έδωσε πέναλτι υπέρ της ελληνικής ομάδας σε χέρι αντιπάλου. Αμέσως, η UEFA ανακοίνωσε πως δεν θα οριστεί σε κάποιο παιχνίδι των επόμενων φάσεων της διοργάνωσης .

## Παραπομπές



## Εξωτερικοί σύνδεσμοι
* Το προφίλ του Καρμπάγιο στο diaitisia.gr

Κατηγορία:Ισπανοί διαιτητές ποδοσφαίρου
Κατηγορία:Διαιτητές ΟΥΕΦΑ Τσάμπιονς Λιγκ
Κατηγορία:Διαιτητές ΟΥΕΦΑ Γιουρόπα Λιγκ
Νίκος Παπαγιαννόπουλος

Ο Αντιστράτηγος **Νίκος Παπαγιαννόπουλος** (γενν. το 1956) ήταν αρχηγός της Ελληνικής Αστυνομίας από τον Οκτώβριο του 2011 ως τον Απρίλιο του 2014.

## Βιογραφικό
Γεννήθηκε στο χωριό Καταφύγιο Αιτωλοακαρνανίας (Καταφύγιο Ναυπακτίας) το 1956. Κατετάγη στο Σώμα της πρώην Αστυνομίας Πόλεων το 1975. Aποφοίτησε πρώτος από τη Σχολή Αξιωματικών το 1982. Φοίτησε στη Σχολή Εθνικής Ασφάλειας κατά το εκπαιδευτικό έτος 2000-2001.

Είναι ο πιο ακαδημαϊκά καταρτισμένος Αρχηγός της ΕΛΑΣ εδώ και πολλά χρόνια, καθώς πέραν της αποφοίτησής του από διάφορες αστυνομικές σχολές, έχει άλλα τρία πανεπιστημιακά πτυχία:

*α) από τη Νομική Σχολή του Πανεπιστημίου Αθηνών 
*β) από το Τμήμα Δημόσιας Διοίκησης του Παντείου Πανεπιστημίου
*γ) από τη Ζωσιμαία Ακαδημία Ιωαννίνων.

## Καριέρα
Υπηρέτησε ως Αξιωματικός στη Διεύθυνση Άμεσης Δράσης Αττικής και στη Διεύθυνση Οργάνωσης - Νομοθεσίας του Αρχηγείου της Ελληνικής Αστυνομίας, της οποίας διατέλεσε Διευθυντής από το 2006 έως το 2009 με το βαθμό του Ταξιάρχου και Υποστρατήγου. Τον Μάρτιο του 2009 ως Υποστράτηγος τοποθετήθηκε Προϊστάμενος του Κλάδου Οργάνωσης & Ανθρωπίνου Δυναμικού του Αρχηγείου της Ελληνικής Αστυνομίας.

Στις 5 Νοεμβρίου του 2009 προήχθη στο βαθμό του Αντιστρατήγου και τοποθετήθηκε στη θέση του Προϊσταμένου Επιτελείου του Αρχηγείου της Ελληνικής Αστυνομίας. Στις 17 Οκτωβρίου του 2011 με απόφαση του Κυβερνητικού Συμβούλιο Εξωτερικών και Άμυνας (ΚΥΣΕΑ) ανέλαβε καθήκοντα Αρχηγού της Ελληνικής Αστυνομίας.

Είναι έγγαμος και έχει 2 κόρες.

## Παραπομπές


Κατηγορία:Αξιωματικοί της αστυνομίας πόλεων
Κατηγορία:Αρχηγοί ελληνικής αστυνομίας
Κόντι Ρόουντς

Ο **Κόντι Γκάρετ Ράνελς** (*Cody Garrett Runnels*, 30 Ιουνίου 1985) είναι Αμερικανός παλαιστής, περισσότερο γνωστός με το όνομα που έχει στα ρινγκ, **Κόντι Ρόουντς**. Ο Ρόουντς εργάζεται για την εταιρεία πάλης WWE.

## Προσωπική ζωή
Ο Ράνελς γεννήθηκε στην Τζόρτζια των Η.Π.Α.. Ο πατέρας του ο Ντάστι Ρόουντς είναι θρυλικός παλαιστής του παρελθόντος, ενώ και ο αδερφός του, Γκόλνταστ, είναι επαγγελματίας παλαιστής.

## Καριέρα
### Τα πρώτα χρόνια
Ως ερασιτέχνης παλαιστής ξεκίνησε από το λύκειο και κατέκτησε αρκετές διακρίσεις. Έτσι, έχοντας και οικογενειακή ιστορία στον χώρο ασχολήθηκε επαγγελματικά, υπογράφοντας συμβόλαιο με το WWE το 2006 και ξεκίνησε να εμφανίζεται στην θυγατρική εταιρεία που βρίσκεται στο Οχάιο.

Στις 2 Ιουλίου 2007 έκανε το τηλεοπτικό του ντεμπούτο.Απο τότε αγωνίστηκε μέχρι την παραίτηση του 22 Μαΐου 2016 βάζοντας τέλος σε μια επιτυχημένη καριέρα.

### Ομαδικός πρωταθλητής
Το 2007 ξεκίνησε την καριέρα του στα μεγάλα σόου του WWE και είχε κυρίως σενάρια με άλλους παλαιστές για τους ομαδικούς τίτλους. Αρχικά στο πλευρό του Χάρντκορ Χόλι και αργότερα προδίδοντάς του, και συμμαχώντας με τον Τεντ Ντιμπιάσι για να κατακτήσει και με τους δύο παραπάνω το Παγκόσμιο Πρωτάθλημα Ομάδων. Μαζί με τον Ντιμπιάσι θα συμμαχήσουν με τον Ράντυ Όρτον από το 2008 ως το 2010 για να σχηματίσουν την ομάδα **[[Ράντυ Όρτον#Η επιτυχημένη ομάδα Λέγκασι (2008-2010)|Legacy]]** με την οποία κυριάρχησαν οι τρεις τους στα σόου της εταιρείας. Το 2013 μαζί με το αδερφό του, Γκόλνταστ κατέκτησαν το Ομαδικό Πρωτάθλημα.

### Ατομικές Επιτυχίες
Από το 2010, και μετά την διάλυση της ομάδας, θα συνεχίσει μόνος του. Θα υπάρξουν και κάποια διαστήματα που θα επανασυνδεθεί ως ομάδα με τον Ντιμπιάσι αλλά μόνο για μερικά βράδια. Η σόλο καριέρα του θα εξελιχθεί πολύ καλά, με σπουδαίες κόντρες και την κατάκτηση του Διηπειρωτικού Πρωταθλήματος.
Απο το 2014 μέχρι σήμερα έχει αλλάξει το όνομα του σε Στάρνταστ

## Τελειωτικές κινήσεις

**Στάρνταστ**

*Dark Matter (Arm trap reverse STO) – 2014–present
*Diamond Dust – 2014
*The Queen's Crossbow (Rolling cutter) – 2014–present

**Κόντι Ρόουντς**

*Cross Rhodes (Rolling cutter) – 2009-2014
*Silver Spoon DDT (Flowing DDT) – 2007–2009

## Χαρακτηριστικές κινήσεις

**Στάρνταστ**

*Alabama Slam (Double leg slam)
*Beautiful Disaster (Springboard roundhouse kick)
*Falling inverted DDT
*Springboard bionic elbow
*Straight jacket DDT

**Κόντι Ρόουντς**

*Alabama Slam (Double leg slam) – Υιωθετιμένο απο τον Χάρντκορ Χόλλι
*Bulldog, μερικές φορές από το δεύτερο σχοινί – Υιωθετιμένο από τον αδερφό του Γκόλνταστ
*Crossbody, μερικές φορές απο το τρίτο σχοινί
*Inverted suplex slam
*Knee drop
*Moonsault σε όρθιο αντίπαλο
*Beautiful Disaster / Disaster Kick (Springboard roundhouse)
*Muscle buster
*Russian legsweep

## Τίτλοι και διακρίσεις
* Διηπειρωτικό Πρωτάθλημα WWE (2 φορές)
* Παγκόσμιο Πρωτάθλημα Ομάδων (3 φορές) – με Χάρντκορ Χόλι και Τεντ Ντιμπιάσι (2)
* Ομαδικό Πρωτάθλημα WWE (2 φορές) – με Ντρου Μάκινταϊρ και Γκόλνταστ

## Πηγές
* Προφίλ στο WWE.com
* Προφίλ στο slam.canoe.ca 

Κατηγορία:Επαγγελματίες παλαιστές
Κατηγορία:Επαγγελματίες παλαιστές του WWE
Βόρεια Ρουάντα

Η **Βόρεια Ρουάντα** είναι μια επαρχία της Ρουάντα από τη 1 Ιανουαρίου 2006. Έχει έκταση 3.293 τ.χλμ. και πληθυσμό 1.650.704 κατοίκων (2006). Πρωτεύουσα είναι η Μπιούμπα.

## Γεωγραφία
Η Βόρεια Ρουάντα βρίσκεται βόρεια της Ρουάντα. Συνορεύει στα δυτικά με τη Δυτική, στα νοτιοδυτικά με τη Νότια, στα νοτιοανατολικά με την Επαρχία Κιγκάλι, στα ανατολικά με την Ανατολική και στα βόρεια με την Ουγκάντα. Έχει έκταση 3.293 τ.χλμ.. Είναι σε έκταση η δεύτερη μικρότερη επαρχία της Ρουάντα μετά την Επαρχία Κιγκάλι.

## Πόλεις
# Γκισένι - 106.339
# Ρουενγκέρι - 70.525
# Κιμπούγιε - 48.024

## Δήμοι
Η Βόρεια Ρουάντα διαιρείται σε 5 δήμους:

* Δήμος Γκακένκε
* Δήμος Γκικούμπι
* Δήμος Μπουρέρα
* Δήμος Μουσάνζε
* Δήμος Ρουλίντο

## Δημογραφία
Η Βόρεια Ρουάντα έχει 1.650.704 κατοίκους (2006). Είναι σε πληθυσμό δεύτερη μικρότερη επαρχία της Ρουάντα μετά την Επαρχία Κιγκάλι. Έχει πυκνότητα 501,3 κατοίκων ανά τ.χλμ.. Είναι κατά πυκνότητα η δεύτερη μεγαλύτερη επαρχία της Ρουάντα μετά την Επαρχία Κιγκάλι.

## Δείτε επίσης
* Επαρχίες της Ρουάντα

## Παραπομπές


Κατηγορία:Επαρχίες της Ρουάντα
Μπιούμπα

Η **Μπιούμπα** (κινιαρουάντα: Byumba) είναι μια πόλη της Ρουάντα. Είναι η πρωτεύουσα της Βόρειας Ρουάντα και του Δήμου Γκικούμπι. Έχει πληθυσμό 70.593 κατοίκων. Βρίσκεται βόρεια της Ρουάντα και ανατολικά της Βόρειας επαρχίας. Βρίσκεται 60 χιλιόμετρα βόρεια της πρωτεύουσας Κιγκάλι. 

## Δείτε επίσης
* Κατάλογος πόλεων της Ρουάντα

## Παραπομπές


Κατηγορία:Βόρεια Ρουάντα
Κατηγορία:Πόλεις της Ρουάντα
1772 Γκαγκάριν

Ο **Γκαγκάριν** (*Gagarin*) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,2. Ανακαλύφθηκε το 1968 από τη Σοβιετική αστρονόμο Λιουντμίλα Ιβάνοβνα Τσερνίχ, που παρατηρούσε από το Ναουτσνί της Κριμαίας, και πήρε το όνομά του προς τιμή του πρώτου ανθρώπου που ταξίδεψε στο διάστημα, του Γιούρι Γκαγκάριν.

## Φυσικά χαρακτηριστικά
Η μέση διάμετρος του Γκαγκάριν εκτιμάται σε 36 χιλιόμετρα περίπου, ενώ το γεωμετρικό άλβεδό του είναι περίπου 0,15. Ο Γκαγκάριν περιστρέφεται γύρω από τον εαυτό του μία φορά κάθε 8 ως 14 ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γκαγκαριν
Κατηγορία:Γιούρι Γκαγκάριν
Διονύσιος, επίσκοπος Μενδενίτσης

Ο **Διονύσιος**, επίσκοπος Μενδενίτσης, ήταν Έλληνας επίσκοπος, αγωνιστής του 1821.

## Βιογραφία
Ο Διονύσιος ήταν εξαιρετικά μορφωμένος κληρικός και το 1810, για λίγο χρονικό διάστημα, είχε διατελέσει επίσκοπος Σαλώνων. Με την έκρηξη της Ελληνικής Επανάστασης του 1821, ως επίσκοπος τότε Μενδενίτσης, συντάχθηκε με τους επαναστάτες, ιδιαίτερα μετά τον απαγχονισμό του Πατριάρχη Γρηγορίου του Ε΄, στην οποία συμμετείχε ενεργά.

Ειδικότερα, μαζί με τον επίσκοπο Ταλαντίου Νεόφυτο (μετέπειτα επίσκοπο Αθηνών Νεόφυτο), και τον Νέγρη συμμετείχαν στη συνέλευση των Σαλώνων όπου και κατάρτισαν τον «Άρειο Πάγο της Ανατολικής Ελλάδας». 

## Παραπομπές

## Πηγές
* "Νεώτερον Εγκυκλοπαιδικόν Λεξικόν Ηλίου" τομ.6ος, σελ.95.
* "Εγκυκλοπαίδεια Πάπυρος Larousse Britannica" τομ.21ος, σελ.141.

Κατηγορία:Κληρικοί αγωνιστές του 1821
Κατηγορία:Επίσκοποι Σαλώνων
Βωτθαίος

Ο **Βωτθαίος** ή **Βοτθαίος** (πιθανώς έζησε μεταξύ 400 και 300 π.Χ.) ήταν αρχαίος συγγραφέας ενός περίπλου του οποίου το όνομα του καταγράφεται μόνο μία φορά. Τον αναφέρει ο Μαρκιανός στην επιτομή του περίπλου του Μένιππου του Περγαμηνού. Στο έργο του Μαρκιανού αναφέρεται ότι ο Βοτθαίος και ο Σκύλαξ ο Καρυανδεύς χρησιμοποίησαν ημέρες ταξιδιού και όχι στάδια για να δηλώσουν αποστάσεις.

## Σημειώσεις


## Παραπομπές


## Πηγές
* 
* 
*

Κατηγορία:Αρχαίοι Έλληνες γεωγράφοι
1773 Ρούμπελστιλτς

Ο **Ρούμπελστιλτς (Rumpelstilz)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,771. Ανακαλύφθηκε το 1968 από τον Ελβετό αστρονόμο Πάουλ Βιλντ, που παρατηρούσε από το αστεροσκοπείο του Πανεπιστημίου της Βέρνης στο Τσίμερβαλντ, και πήρε το όνομά του από τον ήρωα Ρουμπελστίλτσκιν του γνωστού γερμανικού παραμυθιού.

## Φυσικά χαρακτηριστικά
Η μέση διάμετρος του Ρούμπελστιλτς εκτιμάται σε 14 χιλιόμετρα περίπου. Τα υπόλοιπα φυσικά χαρακτηριστικά του είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ρουμπελστιλτς
1774 Κουλίκοφ

μικρογραφία|Η τροχιά του αστεροειδούς 1774 Κουλίκοφ
Ο **Κουλίκοφ (Kulikov)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,5. Ανακαλύφθηκε το 1968 από τη Σοβιετική αστρονόμο Ταμάρα Σμιρνόβα, που παρατηρούσε από το Ναουτσνί της Κριμαίας, και πήρε το όνομά του προς τιμή του Ρώσου γεωδαίτη Ντιμίτρι Κ. Κουλίκοφ.

## Φυσικά χαρακτηριστικά
Τα φυσικά χαρακτηριστικά του Κουλίκοφ είναι άγνωστα.

## Εξωτερικοί σύνδεσμοι
* Τροχιά από το JPL (Java) / Εφημερίδα

Κουλικοφ
Κύπελλο Κυπελλούχων Ασίας

Το **Κύπελλο Κυπελλούχων Ασίας** (αγγλικά: *Asian Cup Winners' Cup*) ήταν μια διεθνής διασυλλογική ποδοσφαιρική διοργάνωση της Ασιατικής Συνομοσπονδίας Ποδοσφαίρου (*AFC*), στην οποία μετείχαν οι κυπελλούχες ομάδες από τα ασιατικά πρωταθλήματα των κρατών-μελών της AFC. Διεξαγόταν από τη σεζόν 1990-91 ως τη σεζόν 2001-02. Από τη σεζόν 2002-03 συγχωνεύτηκε με το Κύπελλο Πρωταθλητριών Ποδοσφαίρου Ασίας και το Σούπερ Καπ Ασίας και δημιουργήθηκε το *[[ΑΦΚ Τσάμπιονς Λιγκ|AFC Champions League]]* κατά τα πρότυπα του Τσάμπιονς Λιγκ της UEFA.

Η διοργάνωση γινόταν με σύστημα διπλών αγώνων νοκ-άουτ ως τον τελικό, ο οποίος ως το 1994 ήταν επίσης διπλός. Στη συνέχεια καθιερώθηκε τελική φάση με σύστημα φάιναλ-φορ (δύο ημιτελικοί, μικρός και μεγάλος τελικός) στην έδρα μιας εκ των τεσσάρων ομάδων των ημιτελικών.

Από το 1995 ως το 2002 ο νικητής της διοργάνωσης διεκδικούσε το Σούπερ Καπ Ασίας με αντίπαλο το νικητή του Κυπέλλου Πρωταθλητριών. Από τις 12 διοργανώσεις που διεξήχθησαν, στις έξι κυριάρχησαν ομάδες από τη Σαουδική Αραβία, στις πέντε από την Ιαπωνία και μόνο σε μία, στην πρώτη, νικήτρια αναδείχτηκε ομάδα από το Ιράν. Φιναλίστ υπήρξαν ομάδες από άλλες έξι χώρες.

## Οι τελικοί

## Πηγές

*RSSSF Αρχείο RSSSF.

Κατηγορία:Διεθνείς διασυλλογικές διοργανώσεις ποδοσφαίρου